চাঁপাইনবাবগঞ্জ প্রতিনিধি : চাঁপাইনবাবগঞ্জ সদর উপজেলার সুন্দরপুর ইউনিয়নের একটি বাড়িতে ২টি শক্তিশালী বোমা বিষ্ফোরণের ঘটনার সাথে জড়িত থাকার অভিযোগে পুলিশ ২ জনকে গ্রেফতার করেছে। চাঁপাইনবাবগঞ্জ সদর থানার ওসি খোন্দকার গোলাম মোর্ত্তুজা জানান, দুপুর দেড়টার দিকে সুন্দরপুর বাগডাঙ্গা গ্রামের দাউদ আলীর ছেলে নজরুল ইসলাম নজু মিয়ার  বাড়ির রান্না ঘরে রাখা ২টি শক্তিশালী বোমা বিষ্ফোরিত হলে রান্নাঘরটি উড়ে যায়। তবে এতে কেউ আহত হয়নি। এঘটনায় এলাকায় আতংক ছড়িয়ে পড়লে সদর থানা পুলিশ ঘটনাস্থলে উপস্থিত হয়ে ঘটনাস্থল থেকে একটি তাজা বোমা ও বিষ্ফোরিত বোমার আলামত উদ্ধার এবং ঘটনার সাথে জড়িত থাকার অভিযোগে ইব্রাহিম (৪০) ও মাহবুবুর রহমান বাবু (১৮) নামে ২জনকে গ্রেফতার করে।